**Četvrtak, 7.V. 2020.**

**TZK: 10 – minutno razgibavanje**

Pogledaj video i razgibaj se uz ove vježbe.

<https://www.youtube.com/watch?v=8M9gsu3lYHc>

**M: Pisano dijeljenje ( 310 : 3 ) – vježbanje**

Danas vježbamo zadatke pisanog dijeljenja. Pohvaljujem vas za točnost rješenja matematičkih zadataka. Ponosna sam na vas! ☺ Nekoliko dana vježbati

ćemo naučeno gradivo iz cjeline pisanog dijeljenja, a biti će i zadatci koje ću ocijeniti.

Budite i dalje marljivi i redovito vježbajte!

Današnji zadatci nalaze se u zbirci zadataka, str. 110. Ako želiš dodatno vježbati

ili si imao /imala više pogrješaka na prethodnoj stranici, riješi zadatke i na str. 111.



**PID: Vode u zavičaju – vježbanje cjeline**

Otvori prezentaciju u privitku. Odigraj igru asocijacije i odgonetni današnju temu iz nastave prirode i društva.

Prisjeti se što smo naučili u cjelini *Vode u zavičaju.* Pogledaj umne mape koje si nacrtao / nacrtala u bilježnici. Riješi listić u privitku.

Ako kod kuće imaš printer, isprintaj, riješi i zalijepi listić u bilježnicu. Ako nemaš printer, napiši redni broj zadatka i rješenje. Uslikaj mi svoja rješenja i pošalji do ponedjeljka, 11.V.

U idući četvrtak,14.V. provjeriti ću za ocjenu što si naučio / naučila u cjelini *Vode u zavičaju*.



**INA: Spretne ruke**

U nedjelju, 10. svibnja je Majčin dan.

Zadatak je izraditi od tvrđeg papira ili papira u boji čestitku za Majčin dan. Koristi se šljokicama, ukrasima i ostalim materijalom kako bi tvoja čestitka bila što zanimljivija i maštovitija.

Pokaži svoju kreativnost i urednost! Potrudi se i iznenadi svoju mamu za njezin dan.

Čestitku nemoj napisati do sutra, kada ćeš dobiti upute za pisanje.

Nakon što izradiš svoju čestitku, u prezentaciji nalazi se nekoliko zanimljivih ideja na koji još način

možeš izraditi dar za mamu pa ako želiš, izradi. Vjerujem da će tvoja mama biti oduševljena! ☺